Covid-19: Legas ta fasa bude wuraren ibada | Labarai | DW | 16.06.2020
Covid-19: Legas ta fasa bude wuraren ibada
Dama dai gwamnatin ta so bude masallatan Jumma'a da coci a ranakun 19 da 21 ga wannan watan na yuni domin bayar da damar yin Ibada ga jama'a. Sai dai a wani jawabin da gwamnan jihar ta Legas Babajide Sanwo-Olu ya yi a yammacin Talatar nan ya ce sun soke wannan yunkuri.
''Zamu jingine batun bude wuraren ibada har sai abin da hali yayi. Mun yi nazari mai zurfi a kan halin da muke ciki dangane da coronavirus kuma nazarinmu ya nuna mana cewa babu shakka mu dakatar da aniyarmu ta bude wuraren ibadar.'' inji Gwamnan jihar ta Legas.
Jihar ta Legas dai ita ce jihar da tafi kowace jiha a Najeriya yawan masu cutar corona. Alkaluma na baya-bayan nan da cibiyar yaki da yaduwar cututtuka ta kasar, NCDC, ta fitar sun nuna cewa Legas na da akalla mutum 7,300 wadanda suka kamu da wannan ciwo a cikin mutane kimanin 16,600 da suka kamu da ciwon a Najeriya baki daya.
Kwanan wata 16.06.2020
Mawallafi Mansur Bala Bello (ZU)
Rahotanni masu dangantaka Najeriya, Buhari, Babatunde Raji Fashola, Annobar Coronavirus
Muhimman kalmomi Legas, Coronavirus, Wuraren Ibada, Najeriya, NCDC
Permalink https://p.dw.com/p/3dskB
Najeriya: an kayyade yawan jama'a a wuraren ibada 26.05.2020
Shirin Taba ka Lashe na wannan makon ya duba yadda corona ta sanya daukar matakai tsatsaura da suka shafi cudanya tsakanin mabiya addinai a wasu wuraren ibada a Najeriya.
Najeriya: Masu Corona sun haura dubu daya 25.04.2020
Yawan wadanda ke dauke da cutar Coronavirus a Najeriya na cigaba da karuwa, inda a jiya Juma'a hukumar da ke yaki da cutuka masu yaduwa a kasar wato NCDC ta ce an samu karin mutum 114 da aka tabbatar sun kamu da cutar.